### 17.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2018-279541

**Status og tidsplan for [adresse] - strækning 2**

Den forventede tidsplan i relation til renoveringen af
[adresse] er, at der vil være udbud i marts, kontrahering i april, opstart i
maj med varmeprojektet og færdiggørelse i oktober/november 2019. Der arbejdes
nu på at færdiggøre projektering af både vejprojektet og renoveringsprojektet
for varmeledningen. For at få en så tæt koordinering som muligt af projekterne,
vil Kalundborg Forsyning og Kalundborg Kommune udarbejde en samgravningsaftale
og et fælles udbud, hvor det er hensigten, at det blandt andet er samme
entreprenør, der udfører arbejdet.

I løbet af februar opstartes kontakt til interessenter i
området, jævnfør udvalgets beslutning. I forhold til fodgængerfeltet søges
Vejdirektoratet om dispensation til et forsøg med et fodgængerfelt med speciel
belysning til varsling af trafikanterne. På strækningen langs kolonihaverne
skal den nuværende beplantning fjernes på grund af terrænregulering og
genplantes på skråningsanlægget efter nærmere aftale med
kolonihaveforeningerne.

**Tidsplan for den næste nationale affaldsplan**

Miljøstyrelsen har på sin hjemmeside oplyst, at [adresse]
næste nationale affaldsplan sendes i høring i januar 2020. Miljøstyrelsen
skriver derudover, at [adresse] skal løfte genanvendelsen via mere ens sortering
og indsamling af affald over hele landet. Affaldsplanen kommer til at gå i
høring sammen med de branchefælles standarder for indsamling og sortering af
husholdningsaffald og den reviderede affaldsbekendtgørelse. Når den nationale
affaldsplan er vedtaget, har kommunerne et år til at vedtage egne
affaldsplaner.

**Administrationsgebyr for affald for virksomheder
afskaffes pr. 1. januar 2019**

Pr. januar 2019 må kommunalbestyrelserne ikke længere
opkræve et generelt administrationsgebyr hos virksomheder
(erhvervsaffaldsgebyr). Dette blev vedtaget i Folketinget i december 2018.

Ophævelsen af gebyrbestemmelsen betyder, at de opgaver, som
hidtil er blevet dækket af administrationsgebyret for virksomheder, fremover
ikke må gebyrfinansieres. Regeringen har derfor fra 2019 afsat 50 mio. kr. årligt
på finansloven til finansiering af disse kommunale opgaver gennem
bloktilskuddet og til direkte finansiering af databaserne ADS og NSTAR (begge
er nationale databaser).

I januar 2019 igangsættes et arbejde om udarbejdelse af
regler om den fremtidige gebyrfinansiering af konkrete anvisninger samt
anmeldelse og dokumentation af jordflytninger. Indtil disse regler er på plads,
skal omkostningerne dækkes af de midler, som tildeles via finansloven.

Der er på renovationsbudgettet i Kalundborg Kommune i 2019
regnet med en indtægt på [adresse] kr. Hvilken betydning lovændringen har for kommunens
renovationsbudget vil nu blive undersøgt nærmere, og en eventuel ændring i
forhold til taksterne vil tidligst få virkning fra 2020.

**Underskriftsindsamling vedrørende [adresse]**

Kalundborg Kommune har den 21. januar 2019 modtaget et brev
og en underskriftsindsamling fra borgere fra [adresse] og nærområdet til
Gl. Røsnæsvej. Borgerne ønsker med henvendelsen at gøre opmærksom på
trafiksikkerheden på [adresse] og i nærområdet. På Teknik- og
Miljøudvalgets møde den. 1 marts 2018 blev tidligere ønsker om
trafiksikkerhedsindsatser på [adresse] taget af prioriteringslisten.

**Status byggesagsområdet 2. halvår 2018**

Til orientering forventer administrationen at fremlægge
status for byggesagsområdet for 2. halvår 2018 på marts-mødet. Årsagen er dels,
at administrationen afventer de sidste data, dels at området i dette
vinterhalvår er præget af stor travlhed. Det skyldes bl.a., at de sædvanlige sæsonudsving
er udjævnet og byggeaktiviteten er relativ høj og konstant.